
REFERAT
privind obligativitatea întreţinerii clădirilor  de pe raza Municipiului Timişoara

Municipiul Timişoara are pe raza teritoriului său un număr ridicat de clădiri, care prin nivelul de degradare a sistemului de închidere perimetrală, pun în pericol sănătatea, viața, integritatea fizică și siguranța populației și/sau afectează calitatea mediului înconjurător, a cadrului urban construit și a spațiilor publice urbane.
În legislaţia de specialitate există soluţii pentru ca proprietarii de clădiri să poată să acţioneze în regim de urgenţă în cazul în care construcţiile reprezintă un pericol public. Astfel, în Legea 50/1991 privind autorizarea executării lucrărilor de construcții, este permisă executarea anumitor lucrări de intervenție fără autorizație de construire, cu condiția ca aceste lucrări să nu modifice structura de rezistență și/sau aspectul architectural al construcțiilor. 
	De asemenea, având în vedere recentele modificări legislative privind supraimpozitarea clădirilor aflate în stare avansată de degradare adoptate de Codul Fiscal propunem înființarea prin Dispoziție a Primarului a unei comisii care va inventaria aceste clădiri și va propune o metodologie de evaluare  și punctare a stării de degradare în vederea supraimpozitării.


Arhitect Șef                                                                                               Secretar
Arh Ciprian Silviu CĂDARIU                                                            Ioan COJOCARI

Consilier BRCCI
Andreea STĂNILĂ

Caius ȘULI

